KOMISSION KERTOMUS NEUVOSTOLLE seltitystilassa olevan EHTY:n varojen ja selvityksen päätyttyä hiili- ja terästutkimusrahaston varojen hoitamista varten vahvistettujen monivuotisten taloudellisten suuntaviivojen viiden vuoden välein tehtävästä tarkastelusta Heinäkuu 2012 /* COM/2012/0594 final */





Johdanto Helmikuun 1. päivänä 2003 tehdyssä neuvoston päätöksessä 2003/77/EY vahvistetaan monivuotiset taloudelliset suuntaviivat selvitystilassa olevan EHTY:n varojen ja selvityksen päätyttyä hiili- ja terästutkimusrahaston varojen hoitamista varten (’taloudelliset suuntaviivat’)[1]. Neuvoston päätöksen 2 artiklan mukaan komissio arvioi taloudellisten suuntaviivojen toimivuuden ja tehokkuuden joka viides vuosi sekä ehdottaa asiaankuuluvia muutoksia. Ensimmäinen tarkastelu tehtiin vuonna 2007, minkä jälkeen neuvoston päätöstä muutettiin 15. syyskuuta 2008 (ks. neuvoston päätös 2008/750/EY[2]). Useimmat muutokset olivat luonteeltaan teknisiä ja koskivat tarkemmin sanottuna tiettyjen määritelmien tarkentamista. Näitä olivat joukkovelkakirjojen maturiteetin käsite, joka määriteltiin uudelleen kattamaan omaisuusvakuudellisten arvopapereiden (asset-backed securities, ABS) käsite, valtion liikkeeseen laskemien tai takaamien arvopapereiden määritelmä sekä pankkien liikkeeseen laskemien velkojen määritelmä. Myyntiä ja takaisinostoa koskevat säännöt saatettiin markkinavaatimusten mukaisiksi. Lisäksi selkeytettiin joitakin luottokelpoisuusluokitukseen liittyviä sääntöjä ja pidennettiin sallittua enimmäismaturiteettia kuudella kuukaudella, jotta huomioon voidaan ottaa EU:n jäsenvaltioiden muuttuvat liikkeeseenlaskutavat. Tilinpäätöstä koskevat säännökset saatettiin myös ajan tasalle, jotta huomioon voidaan ottaa koko komission siirtyminen käyttämään kansainvälisesti hyväksyttyjä tilinpäätösstandardeja. Tässä kertomuksessa arvioidaan taloudellisten suuntaviivojen toimivuutta ja tehokkuutta viisivuotiskaudella 2008–2012. Taloudellisten suuntaviivojen toimivuus ja tehokkuus viisivuotiskaudella 2008–2012 Neuvoston päätöksen 2003/77/EY, sellaisena kuin se on muutettuna neuvoston päätöksellä 2008/750/EY, mukaan komission on hoidettava selvitystilassa olevan EHTY:n varoja ”siten, että ne ovat tarvittaessa käytettävissä mutta antavat samalla parhaan saatavilla olevan tuoton, samalla kun säilytetään korkeatasoinen turvallisuus ja vakaus pitkällä aikavälillä” (neuvoston päätöksen 2003/77/EY liitteessä oleva 3 kohta). Kun otetaan huomioon nämä tavoitteet, taloudelliset suuntaviivat ovat toimineet hyvin viisivuotiskaudella 2008–2012, vaikka markkinaympäristö on ollut haastava maailmanlaajuisen finanssi- ja velkakriisin vuoksi. Vaikka finanssimarkkinat ovat heikentyneet merkittävästi, hoidettavissa varoissa ei tapahtunut laiminlyöntejä (tilanne kesäkuussa 2012) ja lisäksi sijoitussalkun tuotto oli tyydyttävä. Erityisesti 1. päivän tammikuuta 2008 ja 30. päivän kesäkuuta 2012 välisellä ajanjaksolla salkun – joka on korkealaatuinen ja vähäriskinen – kumulatiivinen tuotto oli 19,5 prosenttia ja vuosittainen keskimääräinen tuotto 4 prosenttia. Lisätietoja sijoitussalkun varoista on liitteessä. Sijoitussalkun pääoma siis kasvoi, ei ainoastaan säilynyt ennallaan. Salkun markkina-arvo oli 1,74 miljardia euroa 30. kesäkuuta 2012, kun se 31. joulukuuta 2007 oli ollut 1,46 miljardia euroa. Tarkastelujakson aikana uudet jäsenvaltiot rahoittivat sijoitussalkkua 152,28 miljoonalla eurolla, ja salkusta osoitettiin yhteensä 229 miljoonaa euroa tutkimuksen jatkamiseen hiili- ja terästeollisuuteen liittyvillä aloilla, kuten neuvoston päätöksessä 2003/77/EY säädetään. Arviointijakson aikana nykyiset taloudelliset suuntaviivat tarjosivat toimivan perustan huolelliselle arviointi- ja riskinhallintakehykselle, jota tarkastellaan koko ajan uudelleen ja mukautetaan markkinoiden kehitykseen ja alan vaatimuksiin. Komission riskienhallintakehyksen noudattamista seurataan jatkuvasti erillisessä riskienhallintatoiminnossa, joka on riippumaton varainhoitajista ja raportoi suoraan toimivalle johdolle. Sen lisäksi, että käytössä on riskienseuranta- ja hallintakehys, riskien ja varojen hallintajärjestelmille ja -menettelyille tehdään säännöllisiä sisäisiä ja ulkoisia tarkastuksia. Yksityiset ulkopuoliset tarkastajat eivät ole tuoneet esille seikkoja, jotka liittyisivät rahaston hallinnointiin ja kriisin vaikutusten hallintaan sovellettavaan lähestymistapaan. Sen lisäksi, että yksityiset ulkoiset tarkastajat tekevät tarkastuksia, Euroopan tilintarkastustuomioistuin tarkastaa säännöllisesti selvitystilassa olevan EHTY:n hallinnoinnin. Raportteihin ei ole sisältynyt suosituksia, jotka koskisivat selvitystilassa olevan EHTY:n taloudellisia suuntaviivoja. Päätelmät Edellä esitetyn perusteella komissio katsoo, ettei nykyisiä taloudellisia suuntaviivoja ole tarvetta muuttaa. Yhdessä jatkuvasti tarkastelun alla olevan ja tarvittaessa muutettavan komission riskienhallintakehyksen kanssa nykyiset taloudelliset suuntaviivat ovat toimineet tyydyttävästi tarkastelujakson aikana. Sijoitussalkun kokonaistuotto oli positiivinen, mikä on hyvä tulos, kun sitä verrataan markkinoiden vertailuarvoon, ja salkku on osoittautunut turvalliseksi ja vakaaksi pitkällä aikavälillä. LIITE Liite 1 a – Sijoitussalkun rakenne 30.6.2012 || || || || || || Yrityskoodi: EHTY || || || || || || || a) SIJOITUSSALKUN RAKENNE 30.6.2012 || || || || Sijoitussalkku || Markkina-arvo, ilman kertynyttä korkoa || Markkina-arvo koron kanssa || 30.6.2012 Joukkovelkakirjat || 1,454,273,591 || 1,476,771,277 || 85% Joukkovelkakirjat, välisumma || 1,454,273,591 || 1,476,771,277 || 85% Rahavarat (ks. taulukko c) || 262,339,281 || 262,339,281 || 15% YHTEENSÄ || 1,716,612,872 || 1,739,110,558 || 100% || || || b) SIJOITUSTEN KESTO || || || Tilanne 30.6.2012 || || Muunnettu kesto || (2.62*) || || 2.24 || || (*) ainoastaan joukkovelkakirjat || || || || || || c) RAHAVAROJEN RAKENNE || || || Tilanne 30.6.2012 || || Rahamarkkinatalletukset || 261,800,000 || || Kertynyt korko || 209,468 || || Nostrotilit* || 329,813 || || YHTEENSÄ || 262,339,281 || || || || || Liite 1 b – Sijoitussalkun rakenne 31.12.2008 || || || || || a) SIJOITUSSALKUN RAKENNE 31.12.2008 || || || || Sijoitussalkku || Markkina-arvo, ilman kertynyttä korkoa || Markkina-arvo, koron kanssa || 31.12.2008 Joukkovelkakirjat || 1,431,863,320 || 1,463,674,511 || 93% Joukkovelkakirjat, välisumma || 1,431,863,320 || 1,463,674,511 || 93% Rahavarat (ks. taulukko c) || 106,935,595 || 106,935,595 || 7% YHTEENSÄ || 1,538,798,915 || 1,570,610,106 || 100% || || || b) SIJOITUSTEN KESTO || || || Tilanne 31.12.2008 || || Muunnettu kesto || (3.99*) || || 3.72 || || (*) ainoastaan joukkovelkakirjat || || || || || || c) RAHAVAROJEN RAKENNE || || || Tilanne 31.12.2008 || || Rahamarkkinatalletukset || 100,600,000 || || Kertynyt korko || 243,897 || || Nostrotilit* || 6,091,697 || || YHTEENSÄ || 106,935,595 || || 1.1. Liite 2 a – Joukkovelkakirjasalkun rakenne 30.6.2012 1.2. Liite 2 b – Joukkovelkakirjasalkun rakenne 31.12.2008 [1] EYVL L 29, 5.2.2003, s. 25. [2] Neuvoston päätös 2008/750/EY, tehty 15 päivänä syyskuuta 2008, monivuotisten taloudellisten suuntaviivojen vahvistamisesta selvitystilassa olevan EHTYn varojen ja selvityksen päätyttyä hiili- ja terästutkimusrahaston varojen hoitamista varten tehdyn päätöksen 2003/77/EY muuttamisesta (EUVL L 255, 23.9.2008, s. 28).